અમદાવાદ): આગળ જવાની હરિફાઈમાં આપણે ભાગ્યે જ રોકાઈને આપણી જીંદગીની પાછળની સફર તરફ નજર કરતા નથી, આપણે પાછલી જીંદગીને ભુલી જતા નથી પણ આપણે પાછલી જીંદગીમાં થયેલા કટુ અનુભવોને ભાર વર્તમાનમાં નીચે મુકતા નથી, તમે વિચાર કરો બાળપણથી લઈ અત્યાર સુધીમાં તમને અનેક મિત્રો મળ્યા હશે કેટલાંક મિત્રો આજે પણ તમારી સાથે હશે તો અનેક સમયના ચક્ર પ્રમાણે તે તમને અથવા તમે તેને છોડી  આગળ નિકળ્યા ગયા છો, આ તમામ મિત્રો સાથે અથવા આ તમામ સંબંધો સાથે તમારી કોઈની કોઈ યાદ જોડાયેલી છે, પણ તમારા માનસ પટ ઉપર સારી યાદોને બદલે તમારી સાથે થયેલા ખરાબ અનુભવો કોઈ શીલાલેખની જેમ અંકિત થઈ ગયા છે, મનમાં રહેલી આ કટુતા તમારો પીછો છોડતી નથી કારણ તમે તેને ભુલવા માંગતા નથી.